b'\n_START_ARTICLE_\nGeorge Best\n_START_SECTION_\n\xc5\xbdivotopis\n_START_PARAGRAPH_\nRodio se u Belfastu, Sjeverna Irska. Imao je tri sestre i brata. Talent za nogomet pokazao je ve\xc4\x87 sa 15 godina kada ga primje\xc4\x87uje Bob Bishop, skaut kluba Manchester United. U telegramu kojeg je Bishop poslao Sir Mattu Busbyu pisalo je\xc2\xa0:"Mislim da sam otkrio genija."_NEWLINE_Za Manchester United debitirao je 1963. godine. Te godine klub je zavr\xc5\xa1io sezonu na drugom mjestu. Dok je George igrao za Manchester, osvojili su dva puta naslov prvaka Engleske. Osvojio je 1968. i nagradu europskog nogometa\xc5\xa1a godine. Nakon te 1968. sve je krenulo nizbrdo._NEWLINE_Po\xc4\x8deo je sve \xc4\x8de\xc5\xa1\xc4\x87e piti, propu\xc5\xa1tati treninge i utakmice. U 11 godina igranja za Manchester,\xc5\xa1est sezona zaredom bio je najbolji strijelac kluba a u sezoni 1967./68 i najbolji strijalac Prve engleske Lige. Nakon toga, igrao je za druge klubove ali vi\xc5\xa1e nije bio onolika zvijezda kao 1968. Karijeru je zavr\xc5\xa1io 1983. u 37., ali zapravo je prestao je ve\xc4\x87 u 25. godini._NEWLINE_\xc5\xbdenio se dva puta i imao sina u prvom braku. Njegov alkoholizam doveo je do toga da je \xc4\x8de\xc5\xa1\xc4\x87e spavao u bolni\xc4\x8dkom umjesto u vlastitom krevetu. Unato\xc4\x8d \xc4\x8dinjenici da mu je presa\xc4\x91ena jetra, Best je nastavio piti. To ga je naposlijetku i ubilo. Preminuo je 25. studenog 2005. u Londonu dok je imao samo 59 godina. Na njegovom pogrebu ga je ispratilo 100.000 \xc5\xbealovatelja.'